ຂ່າວພະແນກປທສແຂວງ
ກອງປະຊູມຖອດຖອນບົດຮຽນ ລະຫວ່າງພະແນກພະແນກ ໄປສະນີ, ໂທລະຄົມມະນາຄົມ ແລະ ການສື່ສານ ແຂວງຫຼວງນ້ຳທາ
ແລະ ພະແນກໄປສະນີ, ໂທລະຄົມມະນາຄົມ ແລະ ການສື່ສານແຂວງຫົວພັນ
ຄັ້ງວັນທີ 4 ສິງຫາ 2015 ທີ່ຜ່ານມາ ພະແນກ ໄປສະນີ, ໂທລະຄົມມະນາຄົມ ແລະ ການສື່ສານແຂວງຫຼວງນ້ຳທາ ໄດ້ຈັດກອງປະຊູມ ຖອດຖອນບົດຮຽນ ລະຫວ່າງພະແນກ ປທສ ແຂວງຫຼວງນ້ຳທາ ແລະ ພະແນກ ປທສ ແຂວງຫົວພັນ. ກອງປະຊູມດັ່ງກ່າວໄດ້ຈັດຂື້ນຢູ່ທີ່ຫ້ອງ
ປະຊູມຂອງ ຫ້ອງການ ສະຫະພັນແມ່ຍີງແຂວງຫຼວງນ້ຳທາ ພາຍໃຕ້ການເປັນປະທານ ຂອງທ່ານ ສົມຫວັງ ນາບຸນແພງ ຫົວໜ້າພະແນກ ປທສ ແຂວງຫຼວງນ້ຳທາ, ທ່ານ ສັງທອງ ພິມມະຈັນ ຫົວໜ້າພະແນກ ປທສ ແຂວງຫົວພັນ ແລະມີຜູ້ເຂົ້າຮ່ວມກອງປະຊູມທັງໝົດ 26 ທ່ານ ຍິງ 15 ທ່ານ ເຊີ່ງມີບັນດາຄະນະພະແນກ, ຫົວໜ້າຂະແໜງ, ຮອງຄະແໜງ ພ້ອມດ້ວຍວິຊາການຂອງພະແນກ ປທສ ທັງສອງແຂວງ ແລະ ບັນດາຫົວໜ້າ, ຮອງຫົວໜ້າ ບໍລິສັດ ລັດວິສາຫະກິດ ໄປສະນີ ແລະ ບັນດາບໍລິສັດໂທລະຄົມພາຍໃນແຂວງຫຼວງນ້ຳທາ ເຂົ້າຮ່ວມນຳ.
ໃນທີ່ປະຊູມດັ່ງກ່າວ ທ່ານ ສົມຫວັງ ນາບຸນແພງ ຫົວໜ້າພະແນກ ປທສ ແຂວງຫຼວງນ້ຳທາ ແລະ ທ່ານ ແສງທອງ ພິມມະຈັນ ຫົວໜ້າພະແນກ ປທສ ແຂວງຫົວພັນ ທັງສອງ ໄດ້ມີຄຳເຫັນ ແລະ ແລກ ປ່ຽນຖອດຖອນບົດຮຽນກ່ຽວກັບວຽກງານ ປທສ ຕໍ່ທີ່ປະຊູມພ້ອມນັ້ນບັນດາທ່ານໃນທີ່ປະຊູມກໍໄດ້ປະກອບ ຄວາມຄິດຄວາມເຫັນ, ຖອດຖອນບົດຮຽນກ່ຽວກັບວຽກງານ ປທສ ຂອງທັງສອງແຂວງ ເຮັດໃຫ້ກອງ ປະຊູມຄັ້ງນີ້ມີຄວາມໝາຍຄວາມສຳຄັນອັນເລິກເຊິ່ງ ແລະ ບົດຮຽນທີ່ດີ ເພືອຈະນຳມາປັບປຸງ ແລະ ພັດທະນາ ວຽກງານ ປທສ ໃຫ້ດີຍິ່ງຂື້ນ ນອກຈາກນັ້ນທັງສອງແຂວງກໍໄດ້ມີຂອງຂວັນເປັນທີລະນຶກໃຫ້ກັນ. ກອງປະຊູມ ດັ່ງກ່າວໄດ້ດຳເນີນມາເປັນເວລາໜື່ງຕ່ອນກໍສິ້ນສຸດລົງໂດຍການກ່າວປິດ ໂດຍທ່ານ ສົມຫວັງ ນາບຸນແພງ ຫົວ ໜ້າພະແນກ ປທສ ແຂວງຫຼວງນ້ຳທາ. ຈາກນັ້ນ ທາງພະແນກ ປທສ ແຂວງຫຼວງນ້ຳທາ ຂອງພວກເຮົາ ກໍໄດ້ມີພາເຂົ້າສາມັກຄີເພື່ອຕ້ອນຮັບແຂກໃນຕອນບ່າຍຂອງມື້ດຽວກັນດ້ວຍບັນຍາກາດອັນອົບອຸ່ນມ່ວນຊື່ນ.